Houtbaai dalk gou vry van visreuk | Netwerk24
Daar is die naweek 24 dronkbestuurders in die Wes-Kaap in hegtenis geneem, en nog agt ander mense vir verskeie ander verkeersoortredings.
Siemens-moord: 2 op vrye voet, 'polisie sleep voete'
Bloemfonteiners vra dringende vrae oor waarom die polisie so swak vorder met sake soos dié van die vermoorde Louis Siemens, besturende direkteur van die CityMed-daghospitaal, omdat twee verdagtes drie maande ná die moord steeds op vrye voet is.
Kiwi-kos, maar Rob steeds trots
Robert du Preez, die Haaie-breier, glo nie enigiemand gaan die Crusaders vanjaar daarvan weerhou om hul Superrugby-titel suksesvol te verdedig nie.
Wêreldbeker-glorie het 'n teleurstellende Springbok-sewesspan vir die soveelste keer ontwyk toe die ou vyand Engeland hulle in die halfeindstryd uitgeskakel het.
Die duiwel moet nie nou die kans gegun word om vastrapplek in die Leeus se rugbykamp te kry voor Saterdag se halfeindstryd teen die Waratahs op Ellispark nie, sê die afrigter, Swys de Bruin.
Sakpas-Sake: 5 stukke praktiese raad
Hier is vyf artikels wat die naweek op Sake gepubliseer is en inligting bevat wat dalk nou handig se pas gaan kom.
Sakesiening: Salaris styg, maar jy kan minder koop
Dit lyk of ons lewenstandaard nou vinnig daal vergeleke met dié van ander lande, skryf Mike Schüssler.
Frans de Klerk ontleed die logistiekmaatskappye Grindrod as belegging.
Net dít maak drome waar
Suid-Afrika sal soveel beter daaraan toe wees as sy burgers meer selfdissipline gehad het, skryf Jeanette de Klerk-Luttig.
Die première van 'n nuwe Suid-Afrikaanse mis met 'n teks geskryf deur die digter Antjie Krog word vanjaar op die Klein Karoo Klassique aangebied. Dié vierdaagse fees van klassieke musiek vier vanjaar sy tiende bestaansjaar.
George Cambridge, oftewel prins George Alexander Louis Cambridge, derde aanspraakmaker op die Britse troon, is Sondag 5.
Die mense wat mal is oor koue
'Friluftsliv,' sê die Nore. Dit is 'n hunkering na die buitelug en ervarings in die natuur. Selfs in die koudste maande sal hulle jou oortuig om dié mantra aan te gryp, vind Natalia Rosa uit.
Oceana-vismeelaanleg kan sluit
Houtbaai dalk gou vry van visreuk
Deur Alet Janse van Rensburg 15 Augustus 2015 02:30
98 werkers uit diens gestel
Kiara Worth, koördineerder van die vereniging Fresh Air for Hout Bay. Foto: Denvor de Wee
KAAPSTAD. – Inwoners van Houtbaai wat al jare kla oor die onaangename reuk wat die Oceana-vismeelaanleg hier veroorsaak, het waarskynlik uiteindelik daarvan ontslae geraak – ten koste van die 98 fabriekswerkers.
Werkers van die Oceana-groep se vismeelaanleg in Houtbaai het Vrydag hartseer en geskok gereageer oor die nuus dat dié fabriek moontlik binnekort sal sluit.
Dít volg ná toenemende druk die laaste jare deur inwoners van die dorp om van die slegte reuk van die aanleg ontslae te raak.
Oceana het Vrydag aangekondig dat hy met 'n 189-afleggingsproses van die altesaam 98 fabriekswerkers by dié aanleg begin het.
Volgens 'n verklaring sal alternatiewe werksgeleenthede vir die werkers by onder meer sy aanleg in St. Helenabaai aangebied word.
'n Uitdiensstellingspakket en opleiding vir alternatiewe soorte werk sal gebied word aan diegene wat nie sodanige aanbod wil aanvaar nie.
Werkers het Vrydag ná die vergadering waarop hulle van die proses in kennis gestel is, die fabriek met die vuiste omhoog verlaat terwyl hulle "Amandla!" geskree het.
Een man, wat nie wou hê dat sy naam genoem word nie, het gesê werkers is versoek om nie met die media te praat nie. Hulle is almal werk in ander dele van die maatskappy beloof, het hy bygevoeg.
Volgens Oceana het die maatskappy oor die afgelope 15 jaar meer as R50 miljoen aan die beste beskikbare tegnologie bestee om die slegte reuk te beperk, maar dit is eenvoudig onmoontlik om vismeel te vervaardig sonder om dié reuk vry te stel.
Die fabriek het onder meer sy werksaamhede tot 40% van sy maksimum jaarlikse produksie afgeskaal in 'n poging om die reuk te verminder, wat die winsgewendheid van die onderneming drasties beïnvloed het.
"Ons het die vergadering op uitnodiging van Oceana bygewoon," het Zolani Mbanjwa, die vakbond Fawu se nasionale organiseerder vir die visbedryf, gesê.
"Ons ondersteun beslis nie die maatskappy se besluit om die fabriek te sluit nie en glo daar is ander oplossings beskikbaar. Ons vergader volgende week met die gemeenskap wat oor die reuk gekla het, om te hoor of daar nie 'n middeweg gevind kan word nie."
Intussen is die sluiting verwelkom deur Kiara Worth, koördineerder van die vereniging Fresh Air for Hout Bay, 'n subkomitee van die Houtbaaise Inwoners- en Belastingbetalersvereniging.
"Dit was nooit ons doelwit dat die fabriek noodwendig moet sluit nie, maar dit is wonderlik om te weet dat ons binnekort vars lug in die dorp sal hê," het sy gesê. "Ons bly besorg oor hoe die gemeenskap hierdeur geraak sal word.
"Dit skep egter nuwe geleenthede vir die dorp om meer toeriste te lok en ons sal graag betrokke wil raak by maniere om die hawe-gebied te rehabiliteer en terselfdertyd die visserserfenis te behou."